  Майя Бывальцева 31-тӥ гудырикошконэ Дэри ёросысь Шудья гуртын «Тихие зори» нылпи садэз усьтӥзы. Куарусёнэ ини ясли-садэ 50 пиналъёс мынозы ни. Со сярысь улосвыл тӧролэн но кивалтэтлэн пресс-службазы ивортӥз. Выль нылпи сад Лудорвайысь школалэн ёзэтэз луэ. Сое нимаз проектъя «Демография» йӧскалык ӵектосъя пуктӥзы, Удмуртиын сыӵеосыз ӧвӧл. Нырысь ик та нылпи сад коттедж посёлок понна ватсаса тодон-валан сётонъя центр сямен чакламын вал, но ужбергатӥсь, покчиослы яслилэсь кулэлыксэ валаса, сое туала нылпи сад улэ тупатӥз. Удмуртилэн коньдэтэзлы со 51 миллион манет тыр усиз. Троссэ нылпи садъёсты ми Минстройлэн реестраз пыртэм типовой ӵектосъя пуктӥськом, нош таиз аспӧртэм. Татын ӝужыт вӧлдэтъёс, тылъя но дизайнъя нимаз решениос, вань куронъёслы тупась туала тӥрлык Анастасия Муталенко, Удмуртиысь кивалтэтлэн тӧроезлэн воштӥсезВыль нылпи садлэн валтӥсь аспӧртэмлыкез – дышетон радлыке улосвыл компонент пыртэмын, со удмурт кылэз мургес дышетыны луонлык сётоз. Ми удмурт кылын занятиос ортчытъялом, анай-атайёсын ӵош йӧскалык праздникъёс радъялом но пиналъёсты удмурт лулчеберетэ калленэн пыртом. Нырысетӥ занятилэн темаез быръемын ни – Удмуртилэн кунлыкезлы 100 ар тырмон. Крезьгуръя ужась кырӟанъёсты но эктонъёсты дышетыны юрттоз. Милям нылпи садамы кык группа – «Чингыли» но «Зангари». Озьы ик милям вань визьнодасьёсмы удмурт кылын верасько. Со туж пусйымон Екатерина Евдокимова, «Тихие зори» нылпи садлэн кивалтӥсезАнастасия Муталенко «Демография» йӧскалык ӵектосэз быдэсъян улсын нылпи садъёс пуктыны 3 миллиард манет пала висъямын ни шуыса пусйиз. Тазэ арез лыдэ басьтыса, 33 нылпи садъёс пуктӥзы ни. 2021-тӥ арын эшшо 12 юртъёс пуктыны чаклало. Удмуртиысь дышетонъя но тодосъя министрлэн Светлана Блотниковалэн кылъёсызъя, выль нылпи садъёс пуктӥсько ке но, путёвкаослы черод бырымтэ на. Соин ик улосвыл тӧрлыкъёс нимаз ужбергатӥсьёслы но юртто. Таяз арын частной нылпи садъёсын 50 интыос усьтӥськозы. Али конкурс пыр быръён мынэ, ужбергатӥсьёс вазиськизы ни. Туннэ нуналлы группаосын тупатъян ужъёс нуо. Соослы тӥрлык, мебель басьтыны коньдон висъяське. Вуоно арын озьы ик 50 инты чакламын. Озьы ик ми сомында ик выль объектъёс пуктонэз азьланьтомы Светлана Болотникова, Удмуртиысь дышетонъя но тодосъя министрОзьы ик министр тодэ вайытӥз, 1-тӥ куарусёнысен Удмуртиысь ваньмыз нылпи садъёс дышем радлыкъя ужаны кутскозы, но кышкыттэмлыкъя вань куронъёсты быдэсъяса. Тодэ вайытом, 28-тӥ гудырикошконэ Дэри ёросысь Изгуртын выль нылпи садэз усьтӥзы. 2020-тӥ арын ёросын 530 инты кылдытӥзы. Нылпи садъёсты пуктыны 600 миллион манетлэсь трос коньдон быдтӥзы. 2021-тӥ арын Хохряки, Лудорвай, Люкшудья, Юсь, Постол гуртъёсын садикъёсты усьтозы на.  Тегъёс: нылпиос Удмуртия Дэри дӥськут АнастасияМуталенко СветланаБолотникова 100ар  